ساموێل ئۆمتیتی
ساموێل یڤێس ئۆم تیتی ()؛ لەدایکبووی ١٤ی تشرینی دووەمی ١٩٩٣)، یاریزانێکی پیشەگەری فەڕەنسییە کە یاری بۆ یانەی بارسێلۆنای ئیسپانی و ھەڵبژاردەی فەڕەنسا دەکات لە ڕۆڵی بەرگریکاردا.

کاروانی پیشەگەری ئۆمتیتی لە یانەی لیۆنی فەڕەنسی دەستیپێکرد، جامی یەکێتی فەڕەنسا و جامی شای فەڕەنسای بردەوە لە یەکەم وەرزی لەگەڵ یانەکەدا، ١٧٠ یاری و ٣ گۆڵی بۆ یانەکە کرد پێش ئەوەی پەیوەندی بە یانەی بارسێلۆنای ئیسپانی کرد بە بڕی ٢٥ میلیۆن یۆڕۆ لە ساڵی ٢٠١٦. لە یەکەم وەرزی لەگەڵ یانەکەدا توانی جامی شای ئیسپانیا بەرزبکاتەوە.

پاش بەشداریکردن لە ٤٧ یاری و تۆمارکردنی ٣ گۆڵ لە ئاستی لاویدا و بەرزکردنەوەی جامی جیھانی ئاستی ژێر ٢٠ ساڵان لە ساڵی ٢٠١٣، ئۆمتیتی یەکەم یاری پیشەگەری خۆی بۆ ھەڵبژاردەکەی کرد لە یۆڕۆی ساڵی ٢٠١٦، کە توانیان بگەن بە یاری کۆتایی جامەکە. دوو ساڵ دوای ئەمە، ئۆمتیتی بەشداریکرد لە بردنەوەی جامی جیھانی ٢٠١٨ لەگەڵ ھەڵبژاردەی فەڕەنسا.

کاروانی یاریکردن

دەستپێک 
ئۆمتیتی لە شاری یاوندێ لە وڵاتی کامیروون لەدایکبوو، لەگەڵ خێزانەکەی گەیشتن بە شاری ڤیلوربان لە فەڕەنسا کاتێک تەمەنی ٢ ساڵ بوو. دواتر، ئۆمتیتی پەیوەندی بە یانەی «مێنیڤال» ەوە کرد لە تەمەنی ٥ ساڵیدا. لە تەمەنی ٩ ساڵیدا، ئۆمتیتی پەیوەندی بە ئەکادیمیای لاوانی یانەی «لیۆن» ەوە کرد.

سەرچاوەکان 

زیندووان
یاریزانانی یانەی بەرشەلۆنا
لەدایکبووانی ١٩٩٣
یاریزانانی جامی جیھانیی فیفای ٢٠١٨
یاریزانانی تۆپی پێی دوور لە وڵات لە ئیسپانیا
یاریزانانی براوەی جامی جیھانیی فیفا
یاریزانانی تۆپی پێی دوور لە وڵاتی فەڕەنسی
یاریزانانی تۆپی پێی فەڕەنسی
یاریزانانی لا لیگا